open-index/open-wikipedia-markdown huggingface dataset:
En gång i Stockholm

**«En gång i Stockholm»** er en svensk jazz- og slagersang fra 1963, skrevet av Bobbie Ericson og Beppe Wolgers. Sangen ble fremført av Monica Zetterlund, en av Skandinavias fremste jazzsangere i 1960-årene. Sangen vant svenske Melodifestivalen i 1963 og var Sveriges bidrag i Eurovision Song Contest samme år. Der endte sangen sist uten poeng, sammen med Norge, Finland og Nederland. Dette er fremdeles eneste gang Sverige har fått null poeng i konkurransen.

## Eurovision Song Contest
Sangen var blant bidragene som deltok i svenske Melodifestivalen 1963, og den ble fremført av Monica Zetterlund med lite orkester og Carli Tornehave med stort orkester. Sangen vant konkurransen og ble Sveriges bidrag til Eurovision Song Contest 1963 i London.

Zetterlund fikk jobben med å representere Sverige i London. Østerrikes delegasjon varslet på forhånd at de kom til å synge deler av sitt bidrag på engelsk, noe som fikk flere artister – blant dem Monica Zetterlund – til å protestere. På denne tiden var det ingen regler som krevde at artistene måtte synge på sitt morsmål. En stund vurderte den svenske delegasjonen om Zetterlund skulle synge den engelske versjonen av «En gång i Stockholm», kalt «Winter City», men valgte til slutt å gå for den svenske versjonen. Da Sverige var tilbake i konkurransen to år senere, sang imidlertid Sverige sitt bidrag på engelsk – noe som førte til at EBU innførte en språkregel fra og med 1966.

«En gång i Stockholm» måtte også kortes ned med 48 sekunder for å innfri kravet om at sangene ikke måtte overstige tre minutter. William Lind dirigerte bidraget under konkurransen i London.

Konkurransen ble en fiasko for Sverige. «En gång i Stockholm» fikk ikke ett eneste poeng og endte på firedelt sisteplass sammen med Finland, Nederland – og Norge som var representert av Anita Thallaug og «Solhverv». Dette er fremdeles eneste gang Sverige har blitt stående uten poeng i Eurovision Song Contest. Etter konkurransen konstaterte Monica Zetterlund at Eurovision Song Contest neppe var det riktige forumet for en rolig jazzballade på svensk.

## Teksten
Teksten handler om et forelsket par som tar en seiltur gjennom et vinterlig Stockholm. Beppe Wolgers som skrev teksten, fortalte at han ble inspirert av teaterregissören Per Edström. Ifølge Wolgers pleide Edström å «komma in mitt i vintern och säga att han varit ute och seglat». 

## Listeplasseringer
En instrumental versjon med Arne Domnérus lå på Svensktoppen i fem uker fra 14. mars til 12. mai 1963, med en andreplass som høyeste notering.

### Andre innspillinger
Anne-Lie Rydé spilte inn låten på coveralbumet *Stulna kyssar* 1992.

## Referanser
Inger Berggren

**Inger Berggren** (1934–2019) var en svensk sanger og skuespiller. Hun begynte sin artistkarriere i Thore Swaneruds orkester og sang siden med Thore Ehrling, Simon Brehm og Göte Wilhelmsson. Hennes største slagere er «Twist till menuett» fra 1963 og «Elisabeth serenad» fra 1962. Samme år representerte Berggren Sverige i Eurovision Song Contest med sangen «Sol och vår». Bidraget kom på en delt syvendeplass sammen med Finland.

Hun er mor til skuespilleren Gunilla Röör.

## Filmografi
* 1973 – *Anderssonskans Kalle i busform*
* 1984 – *Sömnen*

## Referanser


## Eksterne lenker
* 
* 
*
Johann Boppenhausen

**Johann Boppenhausen** (født ca. 1666, død 12. mai 1740) var en tysk bokbinder som virket i Danmark. 

Han ble født i Hessen-Kassel som sønn av Christoph Boppenhausen (ca. 1629–1674) og hustru Maria Uloth (ca. 1640–1673). Fra Lübeck kom han til Danmark i 1699 hvor han i en periode var lærling hos bokbinder ved Det Kongelige Bibliotek, Wolffgang Lamprecht. Boppenhausen ble en velansett bokbinder, en av de første som i Danmark-Norge utførte speilbind etter engelsk mønster, samt den første som anvendte marmorert papir til innbindingen. Han utførte arbeide for tidens velstående boksamlere deriblant  Christian Gyldenløve (1674–1703), Christian Danneskiold-Samsøe (1702–28), Niels Foss (1670–1751), Frederik Walter (1649-1718) m.fl. Boppenhausen døde i 1740, og ble begravet i Vor Frue i København. Værkstedet ble ført videre av sønnen Jacob Wilhelm Boppenhausen (d. 1761).

## Familie
Gift 1. gang 1704 med Dorothea Kruse (ca. 1686-), datter av bogbindermester Johan Kruse. Barn av dette ekteskap:
#Johann Christopher Boppenhausen (ca. 1708–1751), bokbinder
#Jacob Wilhelm Boppenhausen (ca. 1710–1761), bokbinder
#Engelke Maria Boppenhausen (ca. 1717–1778)

Gift 2. gang med Anne Jørgensdatter (død før 1728), foreldre ukjente. Barn av dette ekteskap: 
#Johann Bopenhausen (1725-1789), bokhandler og forlegger

## Referanser
Jarle Rørvik

**Jarle Tor Rørvik** (født 23. mai 1954 i Rørvik i Sogn, død 1. mars 2018 i Wien i Østerrike) var professor i radiologi ved Universitetet i Bergen med bistilling som overlege på Radiologisk avdeling ved Haukeland universitetssykehus.

Jarle Tor Rørvik ble født på Vigra i 1954 og flyttet til Volda da han begynte på skolen. Han studerte medisin ved Universitetet i Bergen og avla medisinsk embetseksamen samme sted i 1981. I 1986 begynte Jarle arbeidet innen radiologi på Haukeland universitetssykehus. Han disputerte i 1998 med avhandlingen «On staging of prostate cancer prior to radical treatment».

Jarle ble ansatt som professor 1 i radiologi ved Universitetet i Bergen i 2008, og har siden da hatt hovedansvar for forskning og undervisning ved avdelingen. I 2013 ble Jarle seksjonsleder for radiologi og leder for undervisning ved Klinisk Institutt 1, Universitetet i Bergen. Siden 2014 ledet han også ledet Bergen Abdominal Imaging Research Group.

Jarle har også satt betydelige nasjonale spor gjennom verv i Norsk Radiologisk Forening, Norsk Forening for Abdominal Radiologi og gjennom etableringen av Radforsk – Norsk Radiologisk Forenings forskningsinstitutt. Han var styreformann i forskningsklyngen MedViz  fra 2010 til 2017. Han hadde i sitt arbeid særlig fokus på radiologisk fagutvikling og forskning innen uroradiologi, som var hans spesialfelt. Han hadde i tillegg et stort internasjonalt engasjement gjennom Europeiske forskernettverk og aktivt medlemskap i Europeisk Selskap for Urogenital Radiologi.

## Priser og utmerkelser
Studiekvalitetspris til Medisinsk fakultet ved Universitetet i Bergen i 2006.

## Referanser


## Eksterne lenker
Niels Foss

**Niels Foss** (født 6. august 1670, død 17. mars 1751) var en en dansk godseier og boksamler. 

## Karriere
Han var sønn av rektor i Slagelse, siden i København, Peder Foss (1631–1698) og hustru Anna Gregersdatter (d. 1702). Foss ble student 1687 fra Metropolitanskolen og foretok heretter en årelang utenlandsreise. I 1693 var han immatrikulert i Leipzig, 1697 i Oxford. Ved sin hjemkomst ble han president i Underadmiralitetsretten, og 1715–36 var han højesteretsassessor, 1715 justisråd og 1726 etatsråd. 28. januar 1722 giftet han seg i Holmens kirke med Sophie Amalie Matthesius (d. 1747). I 1745 ble han medlem av Videnskabernes Selskab. Seks år senere døde han i 1751 og ble begravet i Vor Frue i København. 

## Boksamler
Foss huskes særlig for sin bibliofili; han samlet seg et kostelig bibliotek på ca. 11 500 bind inkl. håndskrifter. Alt samlet i elegant, indbundne  bind prydet med hans talende våbenskjold – en sittende rev – på skjoldet og som hjelmprydelse. Flere av bøkene ble innbundet av Johann Boppenhausen i såkaldte speilbind, en dansk 1700-utgave av de engelske cambridgebind. Foss gav også andre adgang til sin boksamling; i fortalen til Ludvig Holbergs *Danmarks Historie* takker han Foss for lånet av «En anseelig Hob af rare Manuscripter [...]».

Etter Foss' død ble biblioteket solgt ved auksjon; Det Kongelige Bibliotek og Københavns Universitetsbibliotek kjøpte en stor del – men ikke alt – av samlingen, hvorfor Foss' eiermerke også ses utenfor disse bibliotekers samlinger. 

## Referanser
Erik Røine

**Erik Røine** (født 1946) er en norsk folkemusiker. Hans hovedinstrument er munnharpe, i 1992 og 1994 vant han landskappleiken for dette instrumentet. 

Allerede som barn var Erik Røine aktiv i folkemusikkmiljøet. Han danset i leikarring som femåring og som niåring spilte han munnharpe i radio flere ganger. På 1970-tallet fikk han en munnharpe-hit sammen med gitaristen Robert Normann med låta Her ser du gutta i fra Hallingdal og Valdres, men deretter gikk det mange år før han igjen ble synlig. Fra 1995 var han instruktør og utøver så vel som aktiv ved etableringen av Norsk Munnharpeforum i 1988. 

## Heder
*Æresmedlem i Norsk Munnharpeforum

## Diskografi
**[[Munnharpa]]* (1999) sammen med Hallgrim Berg
**[[Munnharpa i 100]]* (2010) sammen med Hallgrim Berg
**[[Fillevern (album)]]*

## Kilder
*Eirik Røine Heidersmedlem i Norsk Munnharpeforum 
*Eirik Røine hos rockipedia.no
Tommy Fjeldheim

**Tommy Fjeldheim** (født 1975) er norsk forfatter og tidligere elitesoldat gjennom flere år. 

Fjeldheim har fjorten års erfaring som elitesoldat. Han har vært selektert marinejeger i Marinejegerkommandoen (MJK) og spesialjeger i Forsvarets spesialkommando (FSK). Som en del av koalisjonsstyrken i Afghanistan, og etter Operasjon Anaconda, ble han og hans enhet tildelt den amerikanske utmerkelsen US Navy Presidental Unit Citation.

Tommy startet i forsvaret i 1995 og dimiterte i 2010.

I dag jobber han som operasjonell rådgiver i sitt eget selskap Bravura AS og bruker sin unike operative erfaringer til nytte for næringslivet.

Tommy Fjeldheim ble også kjent for å være Cecilia Brækhus' mental trener gjennom flere år. I 2014 ga han ut boken "Tenk som en kriger" skrevet sammen med Irina Lee.

## Referanser
Hans Bromstad

**Hans Kristian Bromstad** (1903–1971) var en norsk gårdbruker og politiker (V) fra Stjørna i Trøndelag. Bromstad var ordfører i Stjørna fra 1938 til 1940, da han ble avsatt av okkupasjonsstyret, og på nytt fra høsten 1945 til 1955. Karl Saltnes var ordfører de første fredsukene; Bromstad var tilbake i september. Bomstad var vararepresentant til Stortinget fra Sør-Trøndelag fra 1958 til 1965, og møtte i 97 dager. Da han ble valg til ordfører, var han bygdas yngste ordfører, 34 år gammel.

Han var sønn av gårdbruker og ordfører Lars Bromstad og hustru Kristiane Sikveland på Stranda ved Sørfjorden. Han gikk Skjetlein landbruksskole, og overtok slektsgården på Stranda etter faren i 1934. Samme år giftet han seg med Anna Vårvik.

Han hadde en rekke verv i landbrukets organisasjoner, deriblant som styreformann i Felleskjøpet i Trondheim fra 1957 til 1971, formann i Sør-Trøndelag landbruksselskap fra 1955 til 1971, styremedlem i Det Kongelige Selskap for Norges Vel, styremedlem ved Sørfjord meieri og styreformann i Stjørna samvirkelag. Fra 1950 til 1963 ledet han Stjørna venstrelag.

## Referanser


## Eksterne lenker
*
Friidrett under Samveldelekene 2018 – 1500 meter menn (T54)

**1500 meter for menn (T54)** for funksjonshemmede utøvere var en del av friidrett under Samveldelekene 2018, og ble arrangert på Carrara Stadium 9. og 10. april 2018. Øvelsen var også åpen for utøvere i klassen T53.  

## Rekorder før mesterskapet

## Første runde
Første runde bestod av to heat, der de tre beste i hvert heat (Q) og de fire raskeste for øvrig (q) gikk videre.

### Heat 1

### Heat 2

## Finale

## Referanser


## Kilder
* Resultater friidrett, Samveldelekene 2018
Antoine Michel Padeloup

**Antoine Michel Padeloup** (også kaldt *den unge*, født 22. desember 1685, død 7. september 1758) var en fransk hoffbokbinder og portugisk kongelig bokbinder. 

Padeloupe var sønn av bokbinder Michel Padeloup og Françoise Baron, og kom til å stå i spissen for et helt lite familiedynasti av bokbindere. Hans arbeider er kjennetegnet ved godt håndverk og høyt kunstnerisk nivå. Padeloup var dessuten en av de første bokbindere som brukte trykte etiketter til å signere sine verk med, hvilket kan ses på enkelte av de bind han utførte i 1731 til boken om kroningen av Ludvig XV.   

## Referanser
EM i aking 1914

**EM i aking 1914** (europamesterskapet i aking) ble arrangert i Reichenberg i Böhmen i 1914.

## Medaljetabell

## Referanser
EM i aking 1928

**EM i aking 1928** (europamesterskapet i aking) ble arrangert i Schreiberhau i Tyskland i 1928.

## Medaljetabell

## Referanser
Heterorrhina borneensis

***Heterorrhina borneensis*** er en bille som hører til gruppen gullbasser (Cetoniinae) i gruppen skarabider (Scarabaeoidea).

## Utseende
En middelsstor (ca. 22 millimeter), svart og grønn gullbasse. Pronotum er svart med grønne kanter, scutellum grønt, dekkvingene svarte med et grønt tverrbånd litt bak midten og grønn spiss. Oversiden er spredt og nokså kraftig punktert. Denne arten har ikke påfallende metallglans.

## Utbredelse
Arten lever på Borneo (Kalimantan) og Sumatra.

## Systematisk plassering

Som for flere andre av gullbasse-slektene med navn som slutter på "-*rhina*" er det uklart om navnet bør staves med én (-"*rhina*") eller to (-"*rrhina*") r-er.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini Griffith & Pidgeon, 1832
******* Slekten *[[Heterorrhina]]* Westwood, 1842
******** ***Heterorrhina borneensis***Wallace, 1867
********* ***Heterorrhina borneensis borneensis*** Wallace, 1867
********* ***Heterorrhina borneensis sumatrensis*** Sakai, 1997

## Kilder
* Wallace, A.R. (1867) A Catalogue of the Cetoniinae of the Malayan Archipelage, with descriptions of the new species, brief diagnose of novelties. *Proceedings of the Entomological Society*. London 3: 92-97. (xcii-xcvii)

## Eksterne lenker
* 
* ''Heterorrhina'' på Encyclopedia of life
* Bilde av arten
Heterorrhina versicolor

***Heterorrhina versicolor*** er en bille som hører til gruppen gullbasser (Cetoniinae) i gruppen skarabider (Scarabaeoidea).

## Utseende
En middelsstor (ca. 20 millimeter), nokså avlang, grønn og svart gullbasse. Hodet er grønt med to male, svarte lengtdestriper, pronotum er grønt med to store, trekantede, svarte flekker, scutellum grønt, dekkvingene grønne med to store, svarte flekker i den fremre delen og et bredt, svart tverrbånd i den bakre. Beina er mørkt rødlige. Hode og pronotum er tett og kraftig punkterte.

## Utbredelse
Arten lever på Filippinene (Palawan).

## Systematisk plassering

Som for flere andre av gullbasse-slektene med navn som slutter på "-*rhina*" er det uklart om navnet bør staves med én (-"*rhina*") eller to (-"*rrhina*") r-er.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini Griffith & Pidgeon, 1832
******* Slekten *[[Heterorrhina]]* Westwood, 1842
******** ***Heterorrhina versicolor***Janson, 1888

## Kilder
* Janson, O.E. (1888) Description of a new Cetoniid. *Notes from the Leyden Museum* 10:207-208

## Eksterne lenker
* 
* ''Heterorrhina'' på Encyclopedia of life
* Bilde av arten
Mascherata

**Mascherata** («maskerade») er en italiensk dans fra 1500-tallet som ble framført av kostymekledte, i blant maskerte, dansere under karnevalene. 

Danserne var ofte fra adelen. Referanser til fra gresk og romersk mytologi var vanlig, og framførelsen kunne være satyrisk og med en humoristisk undertone. Dansen var spesielt populær i Firenze og var beslektet med villanella, en lystig korsangform som stammet fra Napoli.

Orlando di Lasso var en viktig mascherata-komponist.

## Kilder
* se «Mascherata», dolmetsch.com

## Litteratur
* Denis Arnold: «Mascherata», Grove Music Online, red. L. Macy
Jens Hvilen

**Jens Hvilen** (født 19. juli 1930, død 11. april 2018) var en norsk politiker (Ap).

Han vokste opp i Lunde i Telemark. Han var ordfører i Nome kommune 1970–1973. Dessuten var han varaordfører i 1968–1970, 1974-1975 og 1980-1981, medlem av fylkestinget med mer.

## Referanser
Moresca

**Moresca** (italiensk: «maurerdans») er en dans fra seinmiddelalder og tidlig nytid.  

Utgangspunktet var en folkelig dans, muligens med opprinnelse i arkaiske fruktbarhetsriter. I en tidlig utviklingsfase ble det danset solo, eller grupper på to eller flere kunne illudere sverdkamp mellom kristne og maurere – som var den europeiske betegnelsen på arabere i middelalderen. Moresca ble en populær scenedans ved europeiske renessansehoff. 

I Spania, Korsika og Guatemala danses det fremdeles moresca. Navnet og koreografien har likhetstrekk med den engelske folkedansen som kalles *[[morris dance]]*.

Betegnelse *moresca* brukes også om en karnevalaktig form for villanella, med tekster som parodierer maurernes språk.

## Litteratur
* Charlotte Gschwandtner: *reissen die seltzsamisten bossen über altar, als wölten sy den morischken dantz springen*. Moriskentanz/Moresca nördlich und südlich der Alpen. I Martin Zlatohlávek, Magdaléna Nová (red.): *Cultural Transfer*.  Universita Karlova v Praze. Katolicka teologická, Prag 2014, s. 17–22.
* Pál Péter Domokos: Der Moriskentanz in Europa und in der ungarischen Tradition. In: *Studia Musicologica Academiae Scientiarum Hungaricae*. Bind. 10, Fasc. 3/4 (1968). Akadémiai Kiadó, s. 229–311. 
* Thomas Kuster: Die Moreskentänze(r): Eine Form der fürstlich Kurzweil. I *Maximilian I. – Triumph eines Kaisers: Herrscher mit europäischen Visionen.* red. Tiroler Kunstkataster (o.a.), Tiroler Landesregierung, Innsbruck 2005–2006, ISBN 3-902112-03-4, s. 42–48.
* Curt Sachs: *World History of the Dance*. New York 1937, W. W. Norton & Co., Inc.

## Referanser og noter
Norway Chess 2018

**[[Altibox]] Norway Chess 2018** er den sjette utgaven av sjakkturneringen Norway Chess, og blir arrangert i Stavanger fra 27. mai til 8. juni 2018. I turneringen deltar ti av verdens 13 beste sjakkspillere, kun fjerdeplasserte Vladimir Kramnik, niendeplasserte Anish Giri og 11.-plasserte Aleksandr Grisjtsjuk er utelatt.

## Turneringsinformasjon
Turneringen starter med en innledende lynsjakkturnering 27. mai og deretter seks runder standardsjakk på Clarion Hotel Energy, før turneringen avsluttes med ytterligere tre runder i Stavanger konserthus.

### Program

### Spillere
Deltagende spillere sortert etter FIDE-ratingen for mai 2018:

# 
# 
# 
# *deltar ikke*
# 
# 
# 
# 
# *deltar ikke*
# 
# *deltar ikke*
# 
# 

## Resultater
### Lynsjakk

### Hovedturnering

## Referanser


## Eksterne lenker
*
Omsorgsforskning

**Omsorgsforskning** som felt blir første gang definert av Senter for omsorgsforskning i 2015. Senteret, som ble opprettet av Helse- og omsorgsdepartementet i 2005, utarbeider i 2015 et grunnlagsdokument hvor det står at feltet omsorgsforskning omfatter:

*Studier av betalt og ubetalt omsorgsarbeid overfor mennesker i alle aldre som trenger langvarig kontakt, praktisk hjelp, tilrettelegging, pleie, forebygging, rehabilitering, behandling og støtte til aktiviteter og sosial deltakelse på grunn av sykdom, skade, funksjonshemning eller aldring. Omsorgsforskning har som mål å bidra til økt selvhjulpenhet, helse og livskvalitet – eller en verdig tilbakegang og død. Omsorgsforskning skal utvikle kunnskap som kan gi omsorgstjenesten bedre beslutningsgrunnlag og omsorgsarbeid bedre kvalitet.*

Senter for omsorgsforsknings første leder var den norske legen og sosiologen Tor Inge Romøren, som har aldersforskning som spesialområde. I ''Tidsskrift for omsorgsforskning'' nummer én, første årgang (2015) definerer han omsorgsforskning som «studier av alle former for omsorgsarbeid, enten det skjer i offentlig eller privat regi.»

Internasjonalt er omsorgsforskning et relativt stort felt, særlig innen aldersforskning (gerontologi), men også innen sykepleieforskning og helsetjenesteforskning publiseres det jevnlig bidrag med omsorg og omsorgsarbeid som tema.

## Referanser


## Eksterne lenker

* Senter for omsorgsforskning

* Helse- og omsorgsdepartementet

* Tidsskrift for omsorgsforskning
Ploughshare Innovations

**Ploughshare Innovations Ltd** er et britisk statsforetak som ble etablert i 2005 gjennom en fisjon fra Defence Science and Technology Laboratory. Selskapets rolle er å være organ for teknologioverføring for Forsvarsdepartementet; det skal gjøre «sverd til plogskjær» («*swords into ploughshares*») ved å gjøre teknologi utviklet av myndighetene tilgjengelig for sivile anvendelser. Formålet er å sikre at myndighetenes teknologi og forskning finansiert av skattebetalerne blir utnyttet i størst mulig grad, å bidra til økonomisk vekst ved å dele patenter og å levere økonomisk fortjeneste for å støtte fremtidige offentlige teknologiinvesteringer.

Selskapet har sitt hovedkontor i Porton Down utenfor Salisbury.

## Referanser
Louis av Cornwall og Cambridge

**Louis Arthur Charles** (født 23. april 2018) er prins av Storbritannia og sønn til  William, prins av Wales og Catherine, prinsesse av Wales. Han er prinseparets tredje barn og andre sønn; hans søsken er prins George og prinsesse Charlotte. Hans oldemor er dronning Elizabeth&nbsp;II.

Louis uttales *Lu-i*. Han er, fra fødselen, prins av Storbritannia og skal tituleres som kongelig høyhet i henhold til en kongelig resolusjon utstedt av hans oldemor dronning Elizabeth&nbsp;II 31. desember 2012, som gav disse privilegiene til alle barn av fyrsten av Wales' eldste sønn.

Fra fødselen er prinsen nummer fem i arvefølgen til den britiske tronen, bak sin storebror, storesøster og far. Etter ikrafttredelsen av en avtale inngått i Perth i 2011 mellom regjeringssjefene i alle 16 samvelderiker – som erstattet mannlig-primogenitur med absolutt primogenitur – er han den første prinsen som ikke har forbigått en eldre søster i arvefølgen.

## Referanser


## Eksterne lenker
* 
* 
*
Per Ramsli

**Per Håvard Ramsli** (født 31. juli 1940, død 12. april 2018) var en norsk politiker (Ap).

Han vokste opp i Gjerdrum som sønn av ordfører der, Nils Nilsen. Han var ordfører i Nannestad kommune i Akershus 1975–1995.

## Referanser
San Quirico d’Orcia

**San Quirico d'Orcia** er et lite tettsted og en kommune i provinsen Siena i Toscana midt i Italia.

Det er en del av i Val d'Orcia, en dal der elven Orcia renner, som i 2004 ble innlemmet i verdensarvlisten for sitt unike jordsmonn som gir god vin.

De omkring 2 500 innbyggerne kaller seg "sanquirichesi" og ble først nevnt i år 712 i en disputt mellom de noe større nabobyene Siena og Arezzo, den gang byen het **Osenna** etter en vannkilde og vei som siden har forsvunnet til fordel for pilegrimsveien Via Francigena.  Den "toskanske liga" møttes her i 1205 på en tid da stedet lå under Sienas store makt. Etter dets fall rådet hertugen av Marignano og noe senere Cosimo I de' Medici (1519–74) som var hertug av Firenze, og derpå en Flavio Chigi (1631–93) som var nevø av pave Alexander VII og ga navn til stedets store palass.

Byen er omkranset av en stor bymur med fjorten tårn, der den østlige byport fortsatt er intakt.


SanQuiricodOrciaPanorama.JPG | Alle gamle husene litt på avstand
SanQuiricodOrciaPortaCappuccini4.jpg | Cappuciniporten
San quirico d'orcia, mura 02.jpg | Porto nuovo og litt av bymuren
San quirico d'orcia, palazzo chigi zondadari, esterno 04.jpg | Palazzo Chigi Zondadari
VignoniAltoBagnoVignoniTorreDiVignoni3.jpg | Vignonitårnet


## Referanser


## Eksterne lenker
*
Grenseloven

**Lov om grensetilsyn og grensekontroll av personer** (korttittel **grenseloven**) er en norsk lov vedtatt av Stortinget 8. mars 2018. Loven har til formål å sikre at grensetilsyn og grensekontroll av personer utføres i samsvar med nasjonale behov og internasjonale forpliktelser, herunder tydeliggjøre ansvar og styring og fremme samarbeid mellom berørte myndigheter. Loven skal også legge til rette for lovlig bevegelse over Norges riksgrense og bidra til å bekjempe grensekryssende kriminalitet og ulovlig innvandring. Loven ble sanksjonert av Kongen i statsråd 20. april 2018.

Loven gjelder ikke militære oppgaver, herunder for å hevde suverenitet og suverene rettigheter, men fastslår at Forsvaret på vegne av Politi- og lensmannsetaten kan utøve grenseovervåkning på den norsk-russiske grense. Ved utøvelse av slik grenseovervåkning kan Forsvaret utøve makt innenfor rammene av politiloven §&nbsp;6. Bistand fra Forsvaret til andre grensekontrolloppgaver gjennomføres etter reglene om bistand fra Forsvaret i og i medhold av politiloven §&nbsp;27a.

Loven gjelder heller ikke for kontroll av varetransport etter tolloven, men bestemmer at Tolletaten skal bistå politiet med gjennomføring av inn- og utreisekontroll i samsvar med loven, og at Tolletaten ved  har de samme rettighetene og pliktene som politiet når den gir slik bistand. Utlendingskontroll er regulert av utlendingsloven.

Loven forbyr skyting over riksgrensen og annen truende eller skremmende adferd ved grensen. Det er også forbudt å skade, flytte eller tilsøle norske eller nabostaters grensegater eller grensemerking, og å fjerne gjenstander fra dem.

Etter lovens § 8 kan grensekontrollteam fra Den europeiske grense- og kystvakt bistå politiet med gjennomføring av grensekontroll.

## Grensepassering
Siden Norge også er part i Schengen-samarbeidet, regulerer grenseloven passering av riksgrensen i samsvar med dette avtaleverket. Indre Schengen-grenser kan passeres hvor som helst, mens ytre Schengen-grenser må passeres over fastsatte grenseoverganger innenfor fastsatte åpningstider.

Dersom det foreligger en alvorlig trussel mot offentlig orden eller indre sikkerhet kan myndighetene beslutte å innføre grensekontroll midlertidig på hele eller deler av de indre Schengen-grensene. I så tilfelle må indre Schengen-grenser passeres over fastsatte grenseoverganger.

## Referanser
EM i aking 1953

**EM i aking 1953** (europamesterskapet i aking) ble arrangert i Cortina d'Ampezzo i Italia i 1953.

## Medaljetabell

## Referanser
EM i aking 1954

**EM i aking 1954** (europamesterskapet i aking) ble arrangert i Davos i Sveits i 1954.

## Medaljetabell

## Referanser
Norsk Stein Jelsa

**Norsk Stein Jelsa** er et steinbrudd for produksjon av byggeråstoffer ved Jelsa i Rogaland. Det er det største steinbruddet i Europa med en årlig produksjon på 10 millioner tonn. Steinbruddet ble etablert i 1987, og er per 2018 heleid av tyske Mibau-Stema.

Opprettelsen av steinbruddet skjedde like etter anleggsslutt på vannkraftanlegget Ulla-Førre, og i starten ble tidligere anleggsutstyr fra Ulla-Førre brukt. Først i 1995, ved kjøp av 33% av eierandelene i steinbruddet, ble Mibau-Stema involvert.  

Produksjonsprosessen starter med sprenging av fjell i et dagbrudd, deretter grovknusing, finere knusing og annen bearbeiding. Til slutt blir de ferdige produktene utskipet fra en av steinbruddets to kaianlegg. Det meste av produksjonen blir eksportert til Europa, hvorav 40% av produksjonen går til Tyskland.

Steinbruddet har en 90-tonns gravemaskin, to 100-tonns hjullastere og fem 100-tonns dumpere. Hovedknuseverket hos Norsk Stein Jelsa er en gyratoryknuser med en kapasitet på 3000 tonn per time.

## Referanser
Klodenes kamp (1953)

***Klodenes kamp*** (originaltittel ***The War of the Worlds***) er en amerikansk science fiction-film fra . Filmen ble distribuert av Paramount Pictures, produsert av George Pal og regissert av Byron Haskin. Gene Barry og Ann Robinson spilte hovedrollene.

Filmen er løst basert på H.G. Wells' roman *[[Klodenes kamp]]*, og dette er den første av fem filmatiseringer. Det er en moderne gjenfortelling, og historien utspiller seg ikke lenger i England i viktoriatiden, men i California i 1953. Filmen hinter også til den kalde krigen og rustningskappløpet på den tiden. Jorden blir plutselig invadert av marsboere, og den amerikanske forskeren Clayton Forrester forsøker å lete etter svakheter for å stoppe dem.

*Klodenes kamp* vant Oscar for beste visuelle effekter og ble nominert til beste klipping og beste lyd. Den har vært en stor innflytelse for etterfølgende science fiction-filmer. Filmen ble innlemmet i National Film Registry i 2011, et utvalg av filmer til bevaring i det amerikanske nasjonalbiblioteket Library of Congress. Det amerikanske filminstituttet har kåret marsboerne i filmen til filmhistoriens 27. beste skurkeskikkelser.

## Handling
Dr. Clayton Forrester (Gene Barry) og Sylvia van Buren (Ann Robinson) er blant menneskene som bevitner at et meteorlignende objekt kolliderer med jorden... Det viser seg imidlertid at objektet skjuler en hærskarer av marsboere. Angrepet på jorden er i gang, Forrester må lete febrilsk etter svakheter for å stoppe dem.

## Medvirkende
* Gene Barry som Dr. Clayton Forrester
* Ann Robinson som Sylvia van Buren
* Les Tremayne som General Mann
* Robert O. Cornthwaite som Dr. Pryor
* Sandro Giglio som Dr. Bilderbeck
* Lewis Martin som Dr. Matthew Collins
* Housely Stevenson jr. som General Manns assistent
* Paul Frees som radioreporter
* William Phipps som Wash Perry
* Vernon Rich som Colonel Ralph Heffner
* Henry Brandon som politimann
* Jack Kruschen som Salvatore
* Sir Cedric Hardwicke som forteller

## Referanser


## Eksterne lenker
*
Børselva (Skaun)

**Børselva** har sitt utspring i Laugen i Skaun kommune, den er hovedelv i vassdraget med samme navn. Den munner ut i Gaulosen ved tettstedet Børsa. 

## Eksterne lenker
*
Mibau Stena Norge

**Mibau Stena Norge AS**, frem til 2024 kjent som Norsk Stein Dirdal og før det som Norstone Dirdal, er et steinbrudd for produksjon av byggeråstoffer i Gjesdal i Rogaland. Steinbruddet har en årlig produksjon på 1 million tonn. Størstedelen av produksjonen går til offshore-konstruksjoner i Nordsjøen. Bergarten som utvinnes er gneis.

Selve steinbruddet ligger mellom Høgsfjorden og Ragsvatnet, like ved fjelltoppen Kammen. For prosessering og utskiping blir massene transportert til Kleppen ved Dirdal. Her ligger steinbruddets knuseanlegg, lager og lasteanlegg for båter. 

Siden 1995 eies steinbruddet av tyske Mibau Stema Group. Majoriteten av aksjene i Mibau Stena Group eies av det tyske selskapet HeidelbergCement.  

## Se også

* Forsand Sandkompani
* Helle sandtak

## Referanser
Los Angeles County Superior Court

**Los Angeles County Superior Court** er en førsteinstansdomstol i Los Angeles County i den amerikanske delstaten California. Domstolen har 489 dommere, fastsatt ved lov, samt  ansatte og et årlig budsjett på 850 millioner dollar. Den har 47 tinghus over hele Los Angeles County, med totalt ca. 600 rettssaler.

Hvert år mottar domstolen 2,7 millioner nye saker, herunder 1,7 millioner trafikkbøter,  straffesaker,  familiesaker og  sivile søksmål. Mer enn  jurysaker holdes hvert år, med en gjennomsnittlig varighet på syv dager. Mellom  og  personer gjør tjeneste som jurymedlem hver dag, og årlig innkalles 3,1 millioner av fylkets innbyggere til jurytjeneste.

Los Angeles County Superior Court ble opprettet i 1879 da California fikk en ny grunnlov som omorganiserte rettsvesenet.

Anker går til Second District Court of Appeal.

## Referanser


## Eksterne lenker
*
Ganesh Chaturthi

**Ganesh Chaturthi** er en hinduistisk høytid som feires for å markere at gudinnen Parvati skapte guden Ganesha (*Ganesh)* av sitt eget kjøtt og bein. Høytiden varer i ti dager. 

I feiringen inngår at man lager eller kjøper skulptur av Ganesha som vanligvis pleier å bli lagd av leire. Den siste dagen av feiringen pleier man å gå i prosesjon med skulpturen og sette den rolig ned i en elv eller i havet. 

## Se også

* Hinduistiske høytider

## Referanser
Den søte duft av suksess

***Den søte duft av suksess*** (originaltittel ***Sweet Smell of Success***) er en amerikansk film noir fra , regissert av Alexander Mackendrick. Burt Lancaster, Tony Curtis, Susan Harrison og Martin Milner spiller hovedrollene. Manuset ble skrevet av Clifford Odets og Ernest Lehman, og er basert på en kortroman av Lehman. Filmen handler om den berømte kjendisspaltisten J.J. Hunsecker (Lancaster), som bruker sine kontakter for å ødelegge søsterens kjærlighetsforhold.

Filmen fikk god kritikk da den ble utgitt, til tross for dårlige anmeldelser etter første forhåndsvisning. Filmen ble innlemmet i National Film Registry i 1993, et utvalg av filmer til bevaring i det amerikanske nasjonalbiblioteket Library of Congress. Det amerikanske filminstituttet har kåret J.J. Hunsecker til filmhistoriens 35. beste skurkeskikkelse. Scenemusikalen *[[Sweet Smell of Success (musikal)|Sweet Smell of Success]]*, som hadde premiere på Broadway i 2002, er basert på filmen.

## Handling
Filmen handler om arbeidsformen til to kjempestore og hensynsløse egoister; den berømte kjendisspaltisten J.J. Hunsecker (Burt Lancaster), som er vant med å få det som han vil, og hans høyre hånd, den like usympatiske og meget ærgjerrige smisken Sidney Falco (Tony Curtis).

## Medvirkende
*Burt Lancaster som J.J. Hunsecker
*Tony Curtis som Sidney Falco
*Susan Harrison som Susan Hunsecker
*Martin Milner som Steve Dallas
*Sam Levene som Frank D'Angelo
*Barbara Nichols som Rita
*David White som Elwell
*Jeff Donnell som Sally
*Joe Frisco som Herbie Temple
*Emile Meyer som Harry Kello
*Edith Atwater som Mary
*Chico Hamilton som seg selv

## Referanser


## Eksterne lenker
*
Norsk Stein Tau

**Norsk Stein Tau**, tidligere kjent som Norstone Tau, er et steinbrudd for produksjon av byggeråstoffer i Strand kommune i Rogaland. Steinbruddet er tredje største i Norge og produserer årlig 2,5 millioner tonn. Fjellet som utvinnes er kvartsdioritt. Størstedelen av produksjonen fra anlegget brukes videre i produksjon av asfalt.

Steinbruddet ligger i Nordmarka nord for Tau. Utskipingen av massene skjer til Fognafjorden.

Bruddet er heleid av tyske Mibau-Stema, der tyske HeidelbergCement eier 60% av andelene.

## Referanser
EM i aking 1988

**EM i aking 1988** (europamesterskapet i aking) ble arrangert i Königssee i Vest-Tyskland i 1988.

## Medaljetabell

## Referanser
Karl Isakson

**Karl Isakson** (født 16. januar 1878 i Stockholm, død 29. februar 1922 i København) var en svensk-dansk maler.

Isakson utdannet seg til håndverksmaler, og fra 1891 fulgte han kurs i tegning på Tekniske skolans kveldskurs. Han var i 1895 assistent for Carl Larsson, som da utførte veggmaleriene i Nationalmuseums trappehall.

I 1897–1901 studerte Isakson på Kunstakademiet i Stockholm og i 1902 bega han seg på en utenlandsreise hvor han møtte den danske maleren Kristian Zahrtmann. Han sluttet seg da til kretsen av kunstnere i Civita d'Antino i Italia, hvor Zahrtmann og andre malere oppholdt seg i perioder. I København var han i et par år elev på Zahrtmanns malerskole og i 1903 fikk han sitt eget atelier.

Isakson oppholdt seg også på Bornholm og kom i 1911 til Christiansø hvor han malte motiver i tiden frem til første verdenskrig, da øya ble stengt for utlendinger. Han regnes med disse maleriene blant modernismens fedre i Danmark.

Isakson døde 44 år gammel av lungebetennelse, og etter hans død fant man en rekke bilder med religiøse motiver.

## Referanser


## Litteratur
* *Kunstnerkoloniernes Danmark*, 159 sider, 2007. Tekster af Elisabeth Fabritius med flere. Om Skagensmalerne, Fynbomalerne, Bornholmermalerne og Odsherredsmalerne. ISBN 978-87-88686-35-7

## Eksterne lenker
* 
* Verker av Isakson på danske muséer, fra Kulturarv.dk
* Artikkel i *Ord och Bild* 1922 av Klas Fåhræus, kort ettrr Isaksons død
* Karl Isakson af Lars Kærulf Møller hos *Den Store Danske*
* Karl Isakson på Moderna Museet, Stockholm 
* "Karl Isakson - En kunstner for andre kunstnere" av Lena Månsson, 23. april 2011 i *Tidningen Kulturen*
Bryson Tiller

**Bryson Djuan Tiller** (født 1993) er en amerikansk sanger, låtskriver og rapper kjent for sangene «Don't», «Exchange» og «Wild Thoughts».

## Diskografi
* 2015 – *Trapsoul*
* 2017 – *True to Self*

## Mixtaper
* 2011 – *Killer Instinct Vol.1*

## Referanser


## Eksterne lenker
* 
* 
*
EM i aking 1994

**EM i aking 1994** (europamesterskapet i aking) ble arrangert i Königssee i Tyskland i 1994.

## Medaljetabell

## Referanser
Suavjärvi-krateret

**Suavjärvi** (karelsk, på russisk skrevet Суавъярви) er en innsjø og et nedslagskrater i Karelia i Russland, om lag 50 kilometer nord for byen Medvezjegorsk. Innsjøen Suavjärvi er om lag tre kilometer bred og ligger midt i krateret.

Krateret er 16 kilometer i diameter og er estimert til å være 2,4 milliarder år gammelt, på grensen mellom arkeikum og proterozoikum. Det er det eldste kjente nedslagskrateret på jorda. Det er ikke mye igjen av krateret, men det er funnet store blokker av breksje som har sjokkbølgeskapte kjennetegn.

## Referanser


## Kilder
* 
*
EM i badminton 1970

**EM i badminton 1970** (europamesterskapet i badminton) ble arrangert i Port Talbot i Wales i 1970.

## Medaljetabell

## Referanser
EM i badminton 1986

**EM i badminton 1986** (europamesterskapet i badminton) ble arrangert i Uppsala i Sverige i 1986.

## Medaljetabell

## Referanser
Manchester Metropolitan University

**Manchester Metropolitan University** (uformelt ofte kalt *Manchester Met*, *Man Met* eller *MMU*) er et statlig universitet i Manchester i Storbritannia. Det er en videreføring av den tidligere polytekniske skolen Manchester Polytechnic, som fikk universitetsstatus under navnet Manchester Metropolitan University i 1992. Manchester Polytechnic ble dannet i 1970 gjennom sammenslåing av Manchester Mechanics Institute og Manchester School of Design. Det må ikke forveksles med University of Manchester.

## Referanser


## Eksterne lenker
*
Montalcino

**Montalcino** er et tettsted og en liten kommune i provinsen Siena i Toscana midt i Italia.

Den ligger på en åskam og er først nevnt i år 814, og etterhvert et stoppested på Via Francigena, hovedveien mellom Roma og Frankrike. På 1300-tallet kom bymurer og en festning.

Her bor litt over 5 000 innbyggere som kaller seg «montalcinesi». Den kjente vinen Brunello di Montalcino lages her, i et kulturlandskap som kalles Val d'Orcia (dalen er elven Orcia renner) og i 2004 ble innlemmet i verdensarvlisten.

Eldre tiders hesteveddeløp i gatene er nå erstattet av tønneløpet «Bravie delle Botti». Siden 1958 har man avholdt "Sagra del Tordo", en byfest der de fire fraksjonene Borghetto, Ruga, Pianello og Travaglio kjemper om å skyte flest måltrost. Her er også en festival en  pantomime og middelaldersk musikk.

## Referanser


## Eksterne lenker
*
Villota

**Villota** er en lettere verdslig sang fra 1500-tallets Italia.  

Villota og villanella har flere fellestrekk, men villota har sin opprinnelse i folkemusikk. Teksten er ofte obskøn og kan inneholde meningsløse stavelser. Musikken er dansbar, men er ellers uten strukturelle fellestrekk. Villotaer har ofte regionale kjennetegn, f.eks. takket være dialektbruk eller navn som villote *alla paduana*, ... *alla veneziana*, ... *alla mantovana* eller lignende.

## Kilder
* «Villota», Encyclopædia Britannica
Bjerkreim vindkraftverk

**Bjerkreim vindkraftverk** ligger i Bjerkreim og Hå kommuner i Rogaland.

I 2009 ble det gitt konsesjon til tre anlegg som grenser til hverandre: Skinansfjellet, Eikeland-Steinsland, og Gravdal. Det var da tre forskjellige eiere. Senere ble konsesjonene samlet hos Norsk Vind Energi AS.

Luxcara, et tysk finansieringselskap for fornybar energi, er på eiersiden.

Byggestart var i 2017, og de første turbinene var i gang i 2019. Vindparken ble ferdigstilt sommeren 2020.

Det er installert 70 Siemens SG-4.2-130 turbiner på 4,2 MW hver. Rotordiameter 130 meter, tårnhøyde 125 meter.

Total effekt er 294 MW. Årsproduksjon er 1000 GWh.

## Referanser


## Kilder
*
* NVE vindkraftverk Bjerkreim
* NVE vindkraftverk Skinansfjellet og Gravdal
* Norsk Vind AS
Rigmor Austgulen

**Rigmor Austgulen** (1949–2018) var lege og professor i medisin ved NTNU, med spesialisering i pediatri (barnesykdommer). Hun var prorektor ved NTNU fra 1996 til 1999. Hun var også kjent som en aktiv samfunnsdebattant. 

Austgulen hadde medisinsk utdanning fra Universitetet i Bergen. Hun disputerte i 1988 som første kvinne ved Det medisinske fakultet, NTNU, med en doktorgrad i immunologi. 

Rigmor Austgulen var sterkt engasjert i forskning for å bedre liv og helse til gravide og deres barn. Hun var blant annet pådriver for samarbeid med forskere fra hele Europa innen svangerskapsforgiftning. 

Som prorektor var Rigmor Austgulen initiativtaker i samarbeid med Institutt for datateknikk og informasjonsvitenskap, da rekrutteringstiltaket «Jenter og data», som skulle rekruttere flere jenter til teknologistudiet, ble initiert ved NTNU våren 1997. 
 
Hun var mottaker av NTNUs likestillingspris for 2002.

Austgulen hadde en lang rekke verv. Hun satt også i Fagrådet for Kronprinsparets humanitære fond. Hun var også medlem av Ryssdal-utvalget, hvor hun var en mindretallstemme. 

## Publikasjoner
 

## Referanser
Litle Lyngøy

**Litle Lyngøy**, også kalt **Lisla Lyngøyna** og **Litle Lyngøyni**, er en øy nord i Øygarden kommune i Hordaland, rett vest for Hellesøy.

I 2018 ble det oppdaget enorme forekomster av plastavfall som var skylt i land på øya, noe som gjorde at den ble kalt «skrekkøya».

## Referanser
Svåheia vindkraftverk

**Svåheia vindkraftverk** er et vindkraftverk sør i Eigersund i Rogaland. Operatøren er Dalane Vind, hvorav det danske selskapet Svåheia Vind Aps eier 80% og Dalane Kraft eier 20%. 

Rett nord for kraftverket ligger Egersund vindkraftverk. 

Det er installert 7 stk V-126 Vestas turbiner på 3,6 MW hver. Rotordiameter 126 meter, tårnhøyde 87 meter.

Total effekt er 25,2 MW. Årsproduksjon er 96,3 GWh.

## Referanser


## Kilder
*
* NVE vindkraftverk
Forsand Sandkompani

**Forsand Sandkompani** er en produksjonsbedrift for sand, singel og mørtel i Forsand kommune i Rogaland. Bedriftens mørtelverk og utskipingskai ligger ved Høgsfjorden ved tettstedet Forsand. Uttaket av sand og singel skjer ved Forsandmoen. Forsand Sandkompani ble etablert i 1964.

Bedriften har siden 2016 vært heleid av Ølen Betong.

## Se også

* Helle sandtak
* Mibau Stena Norge

## Referanser
Helle sandtak

**Helle sandtak** er et bergverk for produksjon av byggeråstoffer i Forsand kommune i Rogaland. Verket produserer naturgrus av granittisk gneis som videre brukes i produksjon av asfalt og betong og til veibygging. Helle sandtak eies av svenske NCC.

Verkets fabrikk og utskipingskai ligger ved tettstedet Helle på østsida av Høgsfjorden, mens selve naturgrusen blir tatt ut ved Nedre Espedal.

## Se også

* Forsand Sandkompani
* Mibau Stena Norge

## Referanser
Kinnhalvøya naturreservat

**Kinnhalvøya naturreservat** ble opprettet i 2006. Kinnhalvøya består av svaberg, rullestrender og områder med stor variasjon i vegetasjonstyper.

Her finnes det tørrenger, myrområder, dammer og små tjern, skjellsandbanker og vindpint krattskog.

Det er funnet to sjeldne arter av kransalger i området.

## Referanser


## Eksterne lenker
*Kinnhalvøya naturreservat  Boken Natur i Vestfold
*Naturbase Faktaark
Jordstøyp naturreservat

**Jordstøyp naturreservat** ble opprettet i 2002.  Jordstøyp er en kolle, den ligger vest for Kvelde i Lågendalen. Fra toppen som ligger 318 meter over havet, er det god utsikt over store deler av sørfylket.

I naturreservatet finnes Europas mest utrydningstruede sopp Safrankjuke.

Store deler av Jordstøyp er lite påvirket av hogst, og består av gamle edelløvtrær. Mange arter forekommer her og ellers i området, da det finnes mye død ved.

## Referanser


## Eksterne lenker
*Jordstøyp naturreservat  Boken Natur i Vestfold
Rekefjord Stone

**Rekefjord Stone A/S** er et bergverk for produksjon av byggeråstoffer ved Rekefjord i Sokndal i Rogaland. Verket har to dagbrudd hvor anortositt blir utvunnet. I 2007 var produksjonen i begge bruddene 1 million tonn. 

Bergverket eies av svenske Thomas Concrete Group og sveitsiske Hertig Natursteine som eier 50% av andelene hver. 

Et av dagbruddene til bergverket, det østlige, planlegges å avsluttes. Dette vurderes å brukes videre som deponi for miljøfarlig avfall.

## Referanser
Korpen naturreservat

**Korpen naturreservat** ble opprettet i 2002. Naturreservatet ligger øst for Lågen, rett sør for Hvarnes.

Eik og bøk er vanlige trær i reservatet. Her er også alm, lind, or og ask, og stedvis godt med barlind. 
Det er et stort innslag av gammel, grov skog, og flere hule eiketrær. 
Mange steder er det god tilgang på død ved i alle nedbrytningsstadier. Det gir livsgrunnlag for sjeldne moser, sopp og lav.

Fra toppen Knappen helt øst i reservatet, 390 meter over havet, er det utsikt til store deler av søndre Vestfold.
Naturreservatet har nasjonal verneverdi.

## Referanser


## Eksterne lenker
*Korpen naturreservat  Boken Natur i Vestfold
*Naturbase Faktaark
Det tredje menneske

Eudemus’ versjon (83. 34-84. 7)

Argumentet som introduserer det tredje menneske er det følgende (toioutos):

De sier at de tingene som er predikert i fellesskap av (F) substanser er helhetlige (kurios) (F) og er ideer. Videre, ting som ligner hverandre, ligner hverandre ved å dele noe(n) av de samme ting, som er helhetlig dette (helhetlig F); og dette er ideen. Men hvis dette er slik, og hvis det som er predikert i fellesskap av ting (tinon), hvis det ikke er det samme som noen av de tingene det er predikert av, finnes det noe annet ved siden av det (for dette er hvorfor mennesket-for-seg-selv er et genus, fordi det er predikert av partikulariene, men som ikke er det samme som dem), så vil det eksistere et tredje menneske i tillegg til partikulariet (slik som Sokrates og (kai) Platon) i tillegg til ideen, som også er en i antall.

Aristoteles’ versjon (84. 21-85. 3)

Det tredje menneske er også bevist på følgende måte:

Hvis hva som er predikert i sannhet fra en pluralitet av ting (pleionon) er også (noen) andre ting (allo) foruten (para) de tingene av hva det er predikert av, blitt atskilt (kechorismenon) fra dem (for dette er hva de som fremsetter denne ide tror de beviser; for dette er hvorfor, ifølge dem, at det finnes noe slikt som menneske-for-seg-selv (væren), fordi mennesket er predikert i sannhet fra partikulære (kath’ hekasta) mennesker, disse er en pluralitet, og er noe annet (allo) enn de partikulære mennesker)-men hvis dette forholder seg slik, vil det være et tredje menneske. For hvis det predikerte menneske er noe annet enn de tingene av hva det er predikert og eksisterer for seg selv (kat’ idian huphestos), og hvis mennesket er predikert både av partikulariene og av ideen, så vil det finnes et tredje menneske ved siden det partikulære og ideen. På samme måte, vil det også være et fjerde menneske predikert av det tredje menneske, av ideen og partikulariene, og på lignende vis en femte og en sjette og en syvende og så videre i all evighet.

## Referanser
Stine Frantzen

**Stine Frantzen Schultz** (født 29. januar 1984) er en norsk tidligere fotballspiller fra Harstad.

Hun spilte i hjembyen for Medkila Idrettslag 2001–04 og scoret godt med mål, blant annet første målet i finalen da de vant NM i fotball for kvinner 2003. Etter laget  rykket ned fra Toppserien 2004, gikk hun til Tromsø og Fløya IF og spilte 2005–09 med andreplass fra Toppserien 2005 som beste.  Fra  2010 spilte hun noen sesonger for Medkila.

Hun har åtte kamper og ett mål på Norges kvinnelandslag i fotball, blant annet i EM i fotball for kvinner 2005 der hun var med fra start i alle kampene, herunder finalen der laget tapte og fikk sølv.

## Referanser


## Eksterne lenker
*
CLUE

**CLUE** er en bokserie for ungdom i alderen 9-14 år, skrevet av Jørn Lier Horst. Navnet CLUE er satt sammen av den første bokstaven i navnene til hovedpersonene i bøkene: Cecilia, Leo, Une og hunden Egon.

De åtte første bøkene i serien er dramatisert som et familiehørespill av NRK Radioteatret.

Den første CLUE-filmen, **, hadde kinopremiere 27. august 2021 og er basert på de fire første bøkene i bokserne, deriblant boken *Maltesergåten*.

I 2021 ble bøkene gjenutgitt som tegneserieutgave, illustrert av Jonas A. Larsen

## Bøkene i CLUE-serien

## Referanser


## Eksterne lenker
* CLUE nettside
* CLUE på Kagge forlag 
* CLUE Tegneserie